-
भारत का स्कॉटलैंड
शिलांग भारत का स्कॉटलैण्ड
शिलांग भारत के उत्तर-पूर्वी राज्य मेघालय की राजधानी है। यह छोटा सा शहर प्राकृतिक रूप से बहुत ही खूबसूरत है। पूर्वोत्तर में पर्यटकों के बीच शिलांग सबसे आकर्षक स्थलों में से एक है। शिलांग को भारत के पूरब का स्कॉटलैण्ड भी कहा जाता है। पहाड़ियों पर बसा यह शहर पहले असम की राजधानी थी पर विभाजन के बाद मेघालय की राजधानी शिलांग बन गई। यूं तो इस शहर का मिजाज सालों भर सुहावना बना रहता है पर मानसून के समय शहर की खूबसूरती और निखर जाती है, और शिलांग के चारों तरफ के झरने जीवंत हो उठते हैं। यहां अधिकांश लोग खासी नामक जनजाति से हैं। खासी जनजाति के बारे में दिलचस्प बात यह है कि इस जनजाति में महिला को घर का मुखिया माना जाता है। शिलांग एक छोटा-सा शहर है जिसे पैदल घूमकर देखा जा सकता है। सिटी बस या ऑटो या टैक्सी किराए लेकर भी घूमा जा सकता है। यहाँ देखने के लिए मंदिर, पार्क, झरने, झील, पहाड़ आदि है।
Comments
Loading ...
unk bho_Deva awa_Deva awa_Deva eng_Latn eng_Latn